# **Nr. 5050 /00.06.2023**

# **ACORD DE MEDIU**

**Nr. 00 din 00.06.2023**

Ca urmare a solicitării de emitere a acordului de mediu adresate de **PRIMĂRIA MUNICIPIULUI BUCUREȘTI – DIRECŢIA GENERALĂ DE INVESTIŢII, cu sediul în Bd. Regina Elisabeta nr. 47, sector 5, Bucureşti,** înregistrată la APM Bucuresti cu nr. 5970/04.03.2020, completată ulterior cu nr. 11812/05.06.2020, nr. 12811/25.06.2020, nr. 19359/05.11.2021, nr. 789/14.01.2022, nr. 7970/16.03.2022, nr. 13478/06.06.2022, nr. 18467/19.09.2022, în baza prevederilor:

* **Ordonanței de Urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificări şi completări prin Legea nr. 49/2011, cu modificările şi completările ulterioare,
* **Legii apelor nr. 107/1996**, cu modificările şi completările ulterioare;

**se emite:**

**ACORD DE MEDIU**

**pentru proiectul**

***“SPAŢIUL PUBLIC URBAN PODUL CALICILOR – ANSAMBLU URBAN DOMNIŢA BĂLAŞA, PARCAJ SUBTERAN, AMENAJARE URBANĂ PALATUL JUSTIŢIEI, lucrări incluse în proiectul individual nr. 2 din cadrul PIDU – ZONĂ CENTRALĂ”***

**titular: PRIMĂRIA MUNICIPIULUI BUCUREȘTI – DIRECŢIA GENERALĂ DE INVESTIŢII**

**având amplasamentul: în Bucureşti, sector 3 şi 4, Splaiul Independenţei, str. Sfinţii Apostoli, str. Gheorghe Danielopol, str. Palatul de Justiţie.**

**în scopul** stabilirii condițiilor și a măsurilor pentru protecția mediului care trebuie respectate pentru realizarea proiectului,

**care prevede:**

# **I. descrierea proiectului**

1. a) Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa 2, pct. 10 b);

b) proiectul nu se va implementa într-o arie naturală protejată sau sit Natura 2000 sau în vecinătatea acestora;

c) proiectul intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

2. Descrierea proiectului si a tuturor caracteristicilor lucrarilor prevazute de proiect, inclusiv instalatiile, echipamentele si resursele naturale utilizate:

Proiectul se va implementa pe un teren cu suprafața totală de 30.903,00 mp, fiind situat pe teritoriul Municipiului București, sectoarele 3 și 4, între străzile Sfinții Apostoli, Daniepol Gheorghe, Palatul Justiției și un tronson din Splaiul Independenței. Amplasamentul include străzile, trotuarele adiacente și spațiile cu vegetație și exclude parcelele private din aria proiectului.

**BILANȚ TERITORIAL:**

**Suprafață totală teren S = 30903 mp, astfel:**

* **Suprafață construită propusă la sol S = 178 mp;**
* **Suprafață construită existentă S = 1098,7 mp;**
* **Suprafață trotuare, străzi S = 20200,4 mp;**
* **Suprafață alei S = 1732,21 mp;**
* **Suprafață spații verzi S = 4454,79 mp, din care:**

- Spații verzi pe sol natural S = 3305,12 mp;

- Spații verzi peste parcaj, grosime strat pământ între 1,8m și 2m S = 260 mp;

- Spații verzi peste parcaj, grosime strat pământ între 2m și 3,4m S = 889,67 mp;

|  |  |  |  |  |
| --- | --- | --- | --- | --- |
| **Zona** | **Funcțiune** |  | **Total** | **U.M.** |
| UTR V3 | Spații verzi pe sol natural | 3305,12 | 4454,79 | mp |
| Spații verzi peste parcaj, grosime strat pământ între 1,8m și 2m | 260 |
| Spații verzi peste parcaj, grosime strat pământ între 2 m și 3,4m | 889,67 |
| Construcții existente (restaurant+terasă) | 599 | 777 | mp |
| Construcții propuse | 178 |  |
| Alei | 1732,21 | | mp |
| POT | | 11,25% |  |  |
| CUT | | 0,11 |  |  |
| **TOTAL V3** |  | **6964** |  | **mp** |
|  | | | | |
| UTR T1 | Spații verzi pe sol natural | 1386,6 | | mp |
| Trotuare, străzi | 20200,4 | | mp |
| **TOTAL T1** |  | **21587** | | **mp** |
| CP1 | Construcții existente | 499,7 | 499,7 | mp |
| **TOTAL CP1** |  | 499,7 |  | **mp** |

Proiectul este structurat pe trei intervenții:

1. **Podul Calicilor – legătura dintre străzile Șelari și Sfinții Apostoli;**
2. **Ansamblul urban Domnița Bălașă – parcare subterană;**
3. **Amenajare urbană Palatul de Justiție – Parc Sfinții Apostoli – amenajarea suprafețelor supraterane ale întregii zone de intervenție (excluzând suprafața podului).**
4. **Podul Calicilor**

Obiectivul lucrării este un pod la nivelul străzii, exclusiv pietonal și pentru bicicliști, care să refacă legătura dintre strada Șelari cu fostul traseu al Căii Rahovei, din spatele Palatului de Justiție.

Podul Calicilor va face trecerea dintre malul drept și stâng al râului Dâmbovița, în prelungirea străzii Sinții Apostoli pe malul drept și a străzii Șelari pe malul stâng.

Proiectul podului va include si doua zone de pietonale suplimentare, integrate în amenajarea propusă pentru malurile Damboviței în Proiectul individual nr. 10 din PIDU, care iau forma celor doua prelungiri ale podului către zona pietonală ce bordează cele doua cheiuri. Aceste prelungiri vor avea rolul de a prelua fluxul mare de pietoni dinspre Centrul Istoric și constituie, de cealaltă parte a Damboviței, un spațiu de reprezentare pentru clădirea Palatului de Justiție.

1. **Ansamblul urban Domnița Bălașă – parcare subterană**

Ansamblu urban Domnița Bălașa, parcare subterană, se va construit pe un teren neconstruit, utilizat ca parcare supraterană neamenajată, de pe strada Sfinții Apostoli ocupând în mod suplimentar o parte a laturii sudice a actualului Parc Sfinții Apostoli.

Se propune construirea pe acest amplasament a unei parcări subterane care sa deservească Palatul de Justiție și clădirile de locuit adiacente. Parcarea va servi și pentru deservirea rapidă a Centrului Istoric.

Parcarea subterană se întinde pe o suprafață de 3481.50 mp, iar suprafața construită desfășurată este de 9659.95 mp.

La nivel suprateran sunt amenajate circulaţiile carosabile, pietonale şi de ciclism, cu modificarea conturului trotuarelor şi al spaţiilor plantate.S-a urmărit eliberarea suprafeţei de deasupra parcajului de prezenţa majorităţii autoturismelor, păstrând câteva locuri de staţionare pentru deservirea funcţională a riveranilor. De asemenea, s-a urmărit mobilarea spaţiului suprateran şi echiparea acestuia cu o serie de pavilioane funcţionale plasate între parcul Sf. Apostoli şi circulaţia carosabilă.

Zona pietonală rezultată este tratată ambiental – jumătate prin placarea cu un pavaj din piatră, jumătate în continuitate cu amenajarea propusă pentru remodelarea parcului – în sensul unei zone de promenadă în lungul parcului.

1. **Amenajare urbană Palatul de Justiție – Parc Sfinții Apostoli – amenajarea suprafețelor supraterane ale întregii zone de intervenție**

Amenajare urbană Palatul de Justiție – Parc Sfinții Apostoli presupune reamenajarea întregii suprafețe din interiorul limitei de intervenție, inclusiv cea aflată peste parcarea subterană ce urmează a fi construită. Se va pune un accend deosebit pe refacerea Parcului Sfinții Apostoli și a vecinătății sale. Mai mult, suprafața parcului se va existinde până la limita de proprietate a Palatului de Justiție, înglobând actuala stradă Palatul Justiției.

Se va ajunge la o continuitate firească cu restul amenajărilor, fapt ce va integra biserica Domnița Bălașă și grădina acesteia într-un peisaj urban coerent.

Printr-o alee pietonală şi pentru biciclişti din noua amenajare, se va marca continuitatea traseelor care vor conecta Podul Calicilor cu pasajele existente către bulevardul Unirii. De asemenea se va avea în vedere posibilitatea de a deschide noi legături pietonale prin reconfigurarea parterelor comerciale ale imobilelor situate la estul spaţiului studiat, către Piaţa Unirii.

La nivelul zonei, traficul auto va fi 30 km/h și va fi posibil pe ambele sensuri. Vor fi prevăzute parcări de biciclete iar intersecțiile vor avea semafoare speciale pentru acestea.

**Principalele caracteristici de funcționare a proiectului:**

1. **Podul Calicilor**

Construcții propuse:

Podul Calicilor va avea lungimea de 32,60 m și trei deschideri (8.80 + 15,00 + 8.80). Lățimea căii pietonale va fi de 22,50 m. Suprastructura va fi realizată dintr-o grindă continuă (dală) cu o înălțime variabilă de 0,70 m în câmp și rezemele laterale, la 1.30 m pe pile. Schema statică a podului este un cadru cu console. Suprafața construită și desfășurată a podului va fi de 1,440 mp.

Obiectivul este format din două pile cu elevația 6 stâlpi circulari, cu diametrul de 0.80 m, fundate indirect pe piloți cu diametru mare de 1,20 m. Piloții se vor solidariza la nivelul albiei cu o grindă de legătură (radier din beton armat).

Va fi necesară executarea de șlițuri în placă de beton a albiei Dâmboviței, în vederea realizării fundației pilelor. După execuția fundațiilor, aceasta va fi refăcută și vor lua măsuri de impermeabilizare pentru a nu permite infiltrarea apei, prin punerea unei membrane hidroizolatoare, sub calea podului.

Pe maluri, rezemarea suprastructurii se va realiza prin intermediul unor blocuri din beton armat cu rolul de contragreutate pentru plăcile în consolă.

Pentru siguranța pietonilor, se va prevedea un parapet pietonal arhitectural și sisteme de iluminat.

Proiectul podului va include şi două zone pietonale suplimentare, care iau forma celor două prelungiri ale podului către zona pietonală, ce bordează cele două cheiuri, pe o lungime de 41.0 m pe malul stâng, respectiv de 18.0 m pe malul drept. De asemenea, pe cele două prelungiri se prevăd console pietonale pentru promenadă, realizate dintr-o placă de beton armat cu grinzi de rigidizare. Pe aceste console se va realiza, de asemenea, o cale cu hidroizolația corespunzătoare și un parapet pentru siguranța pietonilor.

Pe perioada realizării fundațiilor (piloții și radierul) se va apela la golirea tronsonului de apă cuprins între stavilarul din amonte de Podul Independenței și aval de Planșeul Unirii sau la devierea locală a cursului apei în mod etapizat, în funcție de cerințele avizului administratorului râului. Totodată, utilajele necesare piloților forați vor fi coborâre în albia râului prin:

* Realizarea unui acces de pe malul Dâmboviței prin desfacerea parapetului și executarea unei umpluturi;
* Coborârea și scoaterea utilajelor de părți componente cu ajutorul macaralelor, ce vor fi calate pe maluri cu ocupări a părții carosabile și întreruperi temporrare a circulației auto.

Execuția podului va începe după devierea tuturor rețelelor și instalațiilor din zona afectată de realizarea podului. La finalizarea lucrărilor, zonele afectate vor fi aduse la starea inițială.

Suprafețe carosabile:

Carosabilul va fi adus la nivelul trotuarelor existente în zona trecerilor de pietoni din dreptul podului și va fi finisat cu intarsii din pavaj granit din plăci de 12 cm grosime. Se propune refacerea infrastructurii, prin decopertare, realizarea fundațiilor locale, refacerea pantelor și a straturilor suport.

Carosabilul va avea următoarea stratificație:

* Îmbrăcăminte rutieră din granit cu stereotomie, cu grosime de 12 cm, montat cu rosturi de 5 cm;
* Strat de bază pentru îmbrăcămintea rutieră din granit realizat din montar de ciment M100 de 3 cm și beton de ciment C25/30 de 22 cm;
* Strat de fundație din folie polietilenă, strat egalizare din nisip de 2 cm, balast stabilizat de 25 cm și geotextil anticontaminant.

Suprafețe pietonale:

Pe Podul Calicilor și consolele aferente, finisajul va fi din lemn tip decl. Trotuarul de pe Splaiul Independenței, din zona studiată, va fi pavaj din granit din plăci de 6 cm grosime.

Pietonalul va avea următoarea stratificație:

* Îmbrăcăminte rutieră din granit cu stereotomie, cu grosime de 6 cm, montat cu rosturi de 5 mm;
* Strat de bază din granit realizat din mortar de ciment M100 de 3 cm și beton de ciment c25/30 de 14 cm;
* Strat de fundație din folie polietilenă, strat egalizare de nisip de 2 cm, balast stabilizat de 14 cm și geotextil anticontaminant.

Spații verzi:

Plantația de aliniament existentă pe Splaiul Independenței se va păstra și completa. Copacii existenți se vor recondiționa și toaleta, iar alveolele lor se vor recondiționa prin regenerarea stratului vegetal de suprafață.

Pe Podul Calicilor și pe consolele aferente, finisajul din lemn va fi de tip deck. Trotuarul de pe Splaiul Independenței, aflat în zona studiată, va fi tratat cu același tip de pavaj specific traseului pietonal și pentru bicicliști, din dale de grănit 30 x 90 cm cu grosime de 6 cm..

1. **Ansamblu urban Domnița Bălașă – parcaj subteran**

Construcții propuse:

Parcarea subterană propusă va fi una multietajată pe trei nivele. Pe lângă locurile de parcare propriu-zise, vor exista suprafețe adiacente pentru circulația auto, noduri de circulație pietonale și spații tehnice. Suprafața pe nivel este de 3481,50 mp și suprafața desfășurată este de 9659,95 mp, din care 9588,75 mp subsol (nivel -1, -2 și -3) și 71,2 mp suprateran, cu excepție rampa de acces. Parcarea are o capacitate de 300 locuri de parcare.

Nivelul subteran -1 va avea o suprafață destinată locurilor de parcare și circulației auto de 2666,77 mpși va fi dotat cu: 2 scări subterane, 2 holuri pentru lift, respectiv 2 lifturi, dispecerat de securitate, recepție, 2 holuri camere tehnice, generator, celule post transformare, transformator, tablou electric general, curte de lumină și ventilație, grupuri sanitare, 3 camere de ventilație, 2 puțuri de vizitare camere de pompe și o rampă de acces pentru intrări și ieșiri.

Nivelul subteran -2 va avea o suprafață destinată locurilor de parcare și circulației auto de 2990.09 mp, plus 2 scări subterane, 2 holuri pentru cele două lifturi, 3 camere de ventilație și 2 puțuri de vizitare a camerelor de pompe.

Nivelul subteran -3 are prevăzută o suprafață destinată locurilor de parcare și circulației auto de 1827.71 mpși este dotat, de asemenea, cu 2 scări subterane, 2 holuri aferente celor 2 lifturi, 3 camere de ventilație, 2 puțuri de vizitare a camerelor de pompe. Mai mult, la acest nivel se află bazinul de apă hidranți de 125.19 mp, bazinul de apă sprinklere de 100.07 mp, camera de pompe hidranți de 53.76 mp și camera de pompe sprinklere de 53.76 mp.

Sistemul structural:

Structura de rezistență a viitoarei parcări este realizată din beton armat, cu pereți și stâlpi dispuși la intersecția de axe.

Sistemul orizontal este compus dintr-un planşeu tip dală cu grosimea de 35 cm pentru placa peste subsolul 2 şi 3, pe când planşeul de cota -0,10 precum şi rampele de la -0,10 la -2,00 reprezintă o rezolvare aparte, datorită încărcărilor mari pe care acesta trebuie să fie capabil să le preia. Acesta a rezultat cu grosimea de 35 cm şi capiteluri în dreptul stâlpilor cu grosimea de 70 cm, extinse în plan cu dimensiunea de 4,50x4,50 m.

Stâlpii au dimensiunea de 70x70 cm pentru a permite dispunerea unui profil metalic tip HD320x158 pentru susţinerea planşeului în timpul execuţiei datorită tehnologiei de execuție *Top-Down*. Stâlpii vor fi susţinuţi în timpul execuţiei de piloţi foraţi cu diametrul de 90 cm.

Pereții din beton armat au o grosime ce variază între 30 și 40 cm. Aceștia au fost dispuși mai ales în zona tuburilor pentru circulația verticală și a rezeroarelor de apă.

Având în vedere condițiile severe ale nivelului hidrostatic, mai exact presiunea mare a coloanei de apă ce se poate infiltra, va fi acordată o atenție deosebită sistemului de hidroizolare a infrastructurii. Riscul fisurării plăcilor de subsoluri este o problemă importantă. Controlul fisurării se poate face cu armătură suplimentară, cu toate că acest lucru nu asigură pe deplin faptul că nu o să apară fisuri în plăci.

Sistemul de fundare este realizat dintr-un radier pilotat cu grosimea de 100 cm, sprijinit la fiecare intersecţie de axe de piloţi cu diametrul de 90 cm şi fişa de 16 m. Aceştia sunt necesari datorită tehnologiei de execuţiei *Top Down,* dar şi pentru a prelua împingerea dată de apa subterană, ţinând cont de faptul că lipsa suprastructurii nu permite echilibrarea împingerii date de apa subterană cu greutatea proprie a structurii.

Condiții de fundare:

Cei 56 de piloți, cu diametrul de 90 cm și o lungime a fișei de 16,00 m (măsurată de la talpa radierului), au rolul:

* În faza de construcție: preluarea încărcărilor date de planșee, pe măsura săpăturii sub ele;
* În faza de exploatare: preluarea încărcărilor de întindere datoare exercitării uplift-ului după oprirea pompajului din puțurile de epuisment.

Radierul are grosimea de 100cm iar cota tălpii acestuia variază de la 58.10 m la 59.40 m. Sub radier este realizat un beton de egalizare în grosime de 10 cm (beton clasa C8/10).

Sistemul de susținere a excavației:

Pentru a asigura stabilitatea excavației, au fost luate în considerare trei situații de proiectare: situația normală de proiectare, situația accidentală de proiectare (excavare accidentală suplimentară de 0,5 m) și situașia sismică de proiectare.

Considerând efectele acţiunilor rezultate din presiunea pământului şi a apei, s-a stabilit ca fiind necesară o grosime a peretelui mulat de 80 cm pentru realizarea incintei de excavaţie, lungimea fişei fiind de 29 m, în special datorită condiţiilor de etanşare.

Realizarea parcajului subteran se va face în sistem top-down, sub protecția unei incinte din pereți mulați având un perimetru de 277 m și acoperind o suprafață de cca 3480 mp (măsurate la exteriorul pereților mulați. Elevația acestei incinte va avea o înălțime de la 10,50 m la 11,80 m măsurată față de cota superioară a grinzii de coronament. Pereții mulați vor avea o grosime de 0,80 m și o lungime a fișei de 24,00 m.

Dat fiind nivelul ridicat al apelor subterane, excavația și execuția structurii în incintă se vor executa pe măsura coborârii în etape a nivelului apei.

Lucrări de epuizment și drenaj:

Potrivit referatului geotehnic preliminar, pe amplasamentul construcției nivelul apei subterane este situat la adâncimi cuprinse între 2,70 – 4,80 m. Astfel, epuismentul și monitorizarea apei subterane sunt necesare pe perioada lucrărilor de excavație și de execuție a parcării. Se vor executa, de la cota platformei de lucru (+70,10), 10 puțuri de epuizment cu un diametru de minim 400 mm și o lungime de 21,0 m pentru epuizarea apelor cantonate în primul și al doilea acvifer de la cota 68.00m până la cota 57.00m, cca 1 m sub cota excavației finale (58.00 m). Nivelul apei subterane va trebui menținut la aproximativ 1.0 m sub nivelul fundului excavației.

Pe fundul excavației se vor construi başe pentru colectarea apelor de suprafață (apa de ploaie și apa de infiltrație). Apa pompată din puțurile de epuizment, apele de infiltrație și/sau de ploaie vor fi evacuate în sistemul de canalizare.

Alimentarea cu energie electrică în parcarea subterană se prevede să fie asigurată din rețeaua furnizorului de medie tensiune prin intermediul unui post de transformare propriu, amplasat în cadrul nivelului -1, într-o încăpdere dedicată acestuia cu acces exterior. Racordul electric de medie tensiune se va executa în cablu electric, montat subteran până la celulele de medie tensiune. Măsura energiei electrice se face prin intermediul blocului de măsură si protectie trifazat, la nivelul postului de transformare; acesta constituie punctul de delimitare dintre furnizorul şi consumatorul de energie electrică.

În subteranul parcajului va exista un depozit de apă pentru irigații, cu o cameră de pompe proprie, separată de camerele tehnice de incendiu.

Sursa de alimentare cu apă o constituie rețeaua exterioară de distribuție a apei potabile din zonă. Alimentarea cu apa potabilă pentru consum menajer și refacere rezerva intangibilă de incendiu se va realiza de la caminul de bransament (echipat cu un contor de apă cu posibilitatea de transmitere a datelor la distanță) prin intermediul unui tronsoan de conducta tip PEID de 125 mm.

Pentru pompele de evacuare ape reziduale s-a prevăzut alimentarea tablourilor aferente, care fac parte din furnitura pompelor şi rezolva deasemenea comenzile şi semnalizările de funcţionare. Alimentarea tablourilor şi a echipamentelor se va face cu cablu de tip CYY-F ( cu întârziere la propagarea focului ) sau N2XH.

La desfumarea parcajului se va considera debitul maxim al nivelului de parcaj cel mai aglomerat, iar la ventilaţie, care se va face pentru toate cele 3 niveluri de parcaje simultan, se va considera debitul total al parcajelor. Conform NP 127:2009, subsolurile se vor desfuma mecanic, cu ventilatoare de dirijare a fumului tip jet fan având 2 viteze de funcţionare (desfumare/ ventilare). Introducerea aerului şi evacuarea aerului se va face mecanic.

Alimentarea ventilatoarelor, altele decat cele pentru evacuarea fumului și a gazelor fierbinți se va realiza din circuite dedicate cu cabluri cu conductoare din cupru și manta cu emisii reduse de halogeni.

Pentru dirijarea circulatiei aerului de la gurile de introducere spre gurile de aspirație a fumului la nivelul planseelor vor fi amplasate ventilatoare de impuls , amplasate uniform pe suprafata subzonei de incendiu din spatiul de parcare.

1. **Amenajare Urbană Palatul de Justiție – Parc Sfinții Apostoli – amenajarea suprafețelor supraterane ale întregii zone de intervenție**

Construcții propuse:

Se propune amenajarea urbană a zonei Palatul de Justiție. Funcțiile de la nivelul solului vor cuprinse spații de adunare, odihnă, relaxare și multifuncționale. De asemenea, se vor amenaja parcări la sol, dedicate riveranilor, pe str. Danielopol Gheorghe și str. Sfinții Apostoli, la o distanță de minim 5 m față de ferestrele locuințelor, în conformitate cu prevederile art. 4 din ordinul 119/2014.

Suprafețele carosabile:

Carosabilul va fi adus la nivelul trotuarelor existente și va fi finisat cu pavaj din dale de piatră naturală (granit) de 12 cm grosime. Se propunerea refacerea infrastructurii prin decopertare, realizarea fundaţiilor locale, refacerea pantelor şi a straturilor suport. Se propune ca delimitarea dintre banda comună pentru autoturisme şi biciclete şi banda Contrasens Deschis Bicicletelor să fie marcată prin diferenţă de culoare şi diferenţă de nivel 2cm.

Suprafețe pietonale:

Pantele, rampele și racordurile vor fi proiectate astfel încât să permită accesul persoanelor cu dizabilități locomotorii în spațiile publice. De asemenea, traversările și trecerile de pietoni sunt prevăzute cu covoare tactile (inserații metalice în pavajul de granit) pentru nevăzători/deficienți în vedere.

Trotuarele vor fi, de asemenea, finiate cu pavaj din dale de granit, de 6 cm grosime.

Spațiile verzi:

Proiectul împarte parcul Sfinții Apostoli în 5 subzone principale:

* Zona promenadei sudice, aflată în relație cu traseul prioritar pietonal și de bicicliști. Zona va fi acoperită de o pergolă care se va întinde peste o mare parte a suprafeței, sub care se realizează cel mai ridicat nivel al parcajului, din afara parcului. Între pavilioanele acceselor în parcare și cele funcționale adicente parcului vor fi propuse patru grupuri de arbori decorativi, care să filtreze accesul în parc dinspre această latură;
* Zona actualmente concesionată va face obiectul amenajării peisagere condiționate de înțelegerea dintre beneficiar și concesionar. În această zonă se prevede refacerea și întreținerea vegetației existente, respectiv îndesirea plantațiilor și tratarea suprafețelor verzi cu plantații mici și medii;
* Zona de activități recreative va conține un spațiu de joacă pentru copii și o arie liberă disponibilă pentru activități neprogramare. Zona presupune o serie de intervenții de nivel artificial, cu rolul de a proteja spațiul de joacă pentru copii, în măsura în care să nu afecteze rădăcinile arborilor existenți;
* Zona promenadei nordice din imediata legătură cu Palatul Justiției și care va ocupa suprafața actualei străzi a Justiției. Zona va conține numeroase locuri de stat și va fi ferită de traficul funțional specific accesului sudic în Palatul de Justiție printr-o fâșie verde cu plante agățătoare amplasate pe gard. Centrul acestei promenade se deschide către fațada Palatului de Justiție printr-o zonă de piață;
* Zona centrală a parcului presupune o mare peluză plantată. Pentru eliberarea zonei, copacii foarte tineri existenți pe amplasament vor fi mutați în alte zone ale parcului, iar plantația introdusă va marca limitele zonei.

Copacii de aliniament existenţi pe străzile Danielopol şi Sf. Apostoli se păstrează, seprotejează pe perioada lucrărilor şi se toaletează (dacă evaluarea lor recomandă aceasta). În caz contrar, plantaţia de aliniament este integral refăcută păstrându-se aspectul general al străzilor în cauză. Alveolele acestor copaci se recondiţionează prin afânarea şi regenerarea stratului vegetal de la suprafaţă, acoperirea suprafeţei cu mulci şi amplasarea de inele de protecţie. Pe o secţiune a străzii Sf. Apostoli se introduce un al treilea rând de arbori care întăresc plantaţia de aliniament şi care permite deopotrivă pietonilor şi bicicliştilor să experimenteze parcursul străzii ca pe o alee plantată.

Dotări spații publice și mobilier urban

Zona va fi dotată cu piese de mobilier urban, cu rol funcțional (bolard, locuri de stat, coșuri de gunoi, rastel de biciclete, indel de protecție pentru copaci ș.a.) și de reper (stâlpi de iluminat, afișaj pentru reclame, totem, ș.a).

Iluminatul este asigurat de stâlpi de iluminat cu înălţimea de 7m, amplasaţi la interax de 18m, pe linia bolarzilor, sursa de lumina fiind de tip L.E.D., cu lumină caldă.

# **II. Motivele și considerentele care au stat la baza emiterii acordului de mediu**

1. **Modul de încadrare în planul de urbanism și amenajare a teritoriului:**

Conform Certificatului de Urbanism nr. 777/113765 din 16.09.2022 eliberat de Primăria Municipiului București, amplasamentul se încadrează în reglementările urbanistice din PUZ – PIDU/ PARC SFINȚII APOSTOLI-PODUL CALICILOR SECTOR 3 ȘI SECTOR 4, aprobat cu HCGMB nr. 14/2016, care a avut la bază Avizul Arhitectului Șefnr. 32/21.10.2015.

Conform Certificatului de Urbanism nr. 777/113765 din 16.09.2022 eliberat de Primăria Municipiului București, prin HCGMB nr. 14/31.03.2019 s-au declarat de utilitate publică de interes local lucrările pentru obiectivul de investiții “Spațiu public urban Podul Calicilor – Ansamblul urban Domnița Bălașa, parcaj subteran, amenajare urbană Palatul de Justiție” din cadrul Planului Integrat de Dezvoltare UrbanăZona Centrală.

Proiectul se regăsește în planul urbanistic zonal PUZ - SPAŢIUL PUBLIC URBAN “PODUL CALICILOR”, ANSAMBLU URBAN DOMNIŢA BĂLAŞA, PARCAJ SUBTERAN, AMENAJARE URBANĂ PALATUL JUSTIŢIEI – lucrări incluse în proiectul individual nr. 2 din cadrul PIDU – zona centrală, pe terenul cuprins în perimetrul Splaiul Independenţei, str. Sfinţii Apostoli, str. Gheorghe Danielopol, str. Palatul de Justiţie, sector 3 şi sector 4, Bucureşti și a fost supus unei proceduri de evaluare de mediu conform Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe, cu modificările ulterioare, care transpune Directiva 2001/42/CE a Parlamentului European şi a Consiliului din 27 iunie 2001 privind evaluarea efectelor anumitor planuri şi programe asupra mediului, în urma căreia A.P.M. București a emis Avizul de Mediu nr. 1 din 27.07.2015

1. **Motivele/criteriile pe baza cărora s-a ales alternativa de realizare a proiectului, inclusiv tehnologică și de amplasament:**

Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2 – Lista proiectelor pentru care trebuie stabilită necesitatea efectuării evaluării impactului asupra mediului, pct. 10 b;

Decizia de emitere a acordului de mediu a fost luată în urma analizei documentației depuse, a verificării amplasamentului, în urma consultărilor din cadrul Comitetului de Analiză Tehnică, pe baza recomandărilor și concluziilor raportului privind impactul asupra mediului și a consultării publicului ca urmare a anunțurilor publice și a dezbaterii publice.

Decizia de emitere a acordului de mediu se bazează pe respectarea prevederilor legale privind:

- măsuri ce se impun pentru protecţia apei, atmosferei, solului şi subsolului, gestiunea deşeurilor;

- măsuri adecvate de supraveghere a emisiilor;

- măsuri speciale cu scopul de a preveni şi/sau reduce poluarea.

Realizarea proiectului nu va genera un impact negativ asupra ariilor naturale protejate sau a siturilor de interes naţional şi comunitar, deoarece acesta nu se va implementa în astfel de zone.

1. **Încadrarea în BAT, BREF, după caz:**

Nu este cazul.

1. **Respectarea cerințelor comunitare transpuse în legislația națională:**

Procedura de evaluare a impactului asupra mediului s-a derulat cu respectarea prevederilor următoarelor acte normative:

- OUG nr. 195/2005 privind protectia mediului, aprobata cu modificari prin Legea nr. 265/2006, cu modificarile si completarile ulterioare;

- Legea nr. 292/2018 privind evaluarea impactului anumitor proiecte publice și private asupra mediului;

- Directiva 2014/52/UE a Parlamentului European şi a Consiliului din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului;

- Ordin nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontieră şi a altor ghiduri specifice pentru diferite domenii şi categorii de proiecte;

- Legea apelor nr. 107/1996, cu modificările și completările ulterioare;

- Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;

- O.U.G. nr. 92/2021 privind regimul deşeurilor, aprobată prin Legea nr. 17/2023.

Proiectul nu se supune prevederilor mentionate în Convenţia privind evaluarea impactului asupra mediului în context transfrontier, adoptată la ESPOO la 25 februarie 1991, ratificată prin Legea 22/2001. Proiectul nu se încadrează în prevederile altor acte normative naţionale care transpun legislaţia comunitară (IPPC, SEVESO, COV, LCP, Directiva Cadru Apă, Directiva Cadru Aer, Directiva Cadru a Deşeurilor etc.).

1. **Modul cum răspunde/respectă obiectivele de protecția mediului din zonă pe aer, apă, sol etc.:**

Atât în perioada de construire, cât și în cea de exploatare se vor lua măsuri de reducere a impactului asupra mediului, astfel încât sa fie respectate prevederile legislației de mediu în vigoare.

1. **Compatibilitatea cu obiectivele de protecție a sitului Natura 2000, după caz:**

Nu este cazul.

1. **Luarea în considerare a impactului direct, indirect și cumulat cu al celorlalte activități existente în zonă etc:**

Proiectul propus, respectiv „*Spațiul public urban Podul Calicilor – Ansamblu Urban Domnița Bălașa, Parcaj subteran, Amenajare Urbană Palatul Justiției*”, se află pe teritoriul Municipiului București, sectoarele 3 și 4, între străzile Sfinții Apostoli, Daniepol Gheorghe, Palatul Justiției și un tronson din Splaiul Independenței. Amplasamentul propus are o suprafață de 30.903 mp, incluzând străzile, trotuarele adiacente și spațiile cu vegetație și excluzând parcelele private din aria proiectului.

Terenul se află în zona joasă a luncii Dâmboviței, pe malul drept al cursului, aproape de albia minoră naturală. Amplasamentul cuprinde ambele maluri ale Dâmboviței, necesare pentru realizarea podului, parcul Sfinții Apostoli și spațiile publice dintre Palatul de Justiție și strada Palatul Justiției, cât și din spatele blocurilor de pe Bd. Unirii.

Amplasamentul beneficiază de acces carosabil și pietonal, cât și de infrastructură de transport public (metrou, autobuz, tramvai). Totodată, terenul se află în vecinătatea unor importante elemente culturale și anume Centrul Istoric al Bucureștiului, Palatul Justiției, Biserica Domnița Bălașa (Biseria „Înălțarea Domnului”) și Monumentul Domniței Bălașa, monumente de importanță A și B. Mai mult, la nivelul amplasamentului există câteva blocuri pe bd. Unirii și pe strada Danielopol.

Pe amplasament și în imediata sa proximitate, se află mai multe obiective importante considerate monumente istorice, parte din patrimoniul cultural al Municipiului București și anume:

* 2381 B-III-m-B-20052 Monumentul Domniței Bălașa, Str. Sfinții Apostoli 60, în curtea Bisericii Domnița Bălașa;
* 2006 B-II-m-A-19682 Biserica "Înălțarea Domnului" - Domnțta Bălașa, Str. Sfinții Apostoli 60, 1885 -1890;
* 2443 B-IV-m-B-20114 Monumentul funerar al Zoiței Doamna, Str. Sfinții Apostoli 60, în curtea Bisericii Domnița Bălașa;
* 2444 B-IV-m-B-20115 Monumentul funerar al Domniței Bălașa, Str. Sfinții Apostoli 60, în curtea Bisericii Domnița Bălașa;
* 833 B-II-m-B-18553 Imobil locuințe-prof. dr. Marinescu, Str. Danielopol Gheorghe 3, prima jum. sec. XX;
* 122 B-I-s-B-17892 Piața Unirii, în Piața Unirii; carou cadastral 15 - 16 CB.

În condițiile respectării măsurilor propuse de prevenire și de reducere a impactului asupra factorilor de mediu, impactul asupra mediului în faza de realizare a proiectului va fi unul temporar negativ semnificativ, iar în etapa de exploatare a obiectivelor propuse prin proiect, impactul să fie unul pozitiv, atât asupra factorilor de mediu, cât și asupra calității vieții în arealul vizat.

# **III. Concluziile Raportului privind impactul asupra mediului şi măsurile pentru prevenirea, reducerea şi, unde este posibil, compensarea efectelor negative semnificative asupra mediului:**

1. **Măsuri în timpul realizării proiectului** şi efectul implementării acestora:

***Măsuri pentru factorul de mediu “apa”***

* Apele evacuate în rețeaua de canalizare trebuie să se încadreze în limitele impuse prin normele în vigoare;
* Obținerea avizelor necesare, de la instituțiile competente, pentru orice activitate/lucrare prin care poate fi afectată dinamica naturală a apelor;
* Verificarea periodică a utilajelor în vederea evitării unor scurgeri ce pot contamina apele;
* Gestionarea corespunzătoare a materiilor prime, prin respectarea arealelor de depozitare, în funcție de starea fizică a materialelor folosite și de potențialul impact asupra mediului;
* Pe perioada realizării fundațiilor pentru Podul Calicilor, golirea tronsonului de apă aferent sau devierea locală a cursului apei se vor face în mod etapizat, respectându-se cerințele avizului administratorului râului;
* Lucrările de excavație și și de construire a structurii parcării subterane se vor executa pe măsura coborârii în etape a nivelului apelor subterane, pentru a nu afecta nivelul freatic. Totodată, se asigura mijloace de prevenite împotriva poluării apelor subterane (precum epuismente);
* Menținerea într-o stare curată a utilajelor de pe amplasament, ce pot duce la contaminarea apelor de suprafață sau subterane.

***Măsuri pentru factorul de mediu “aer”***

Pe lângă instalațiile de reținere a poluanților din dotarea utilajelor de pe șantier, se va pune accent pe implementarea următoarelor măsuri de reducere a impactului negativ asupra componentei de mediu aer:

* Spălarea periodică a utilajelor folosite, cât și umectarea suprafețelor de teren acoperite cu praf, în vederea limitării emisiilor de pulberi în aer;
* Întreținerea periodică a carosabilului și a căilor pietonale în vederea diminuării emisiilor de pulberi în suspensie generate de deplasarea mijloacelor de transport și a utilajelor;
* Circulația autovehiculelor pe amplasament se va face cu viteză redusă;
* Întreținerea corespunzătoare a motoarelor mijloacelor de transport și a utilajelor.

***Măsuri pentru factorul de mediu “sol / subsol”***

* Efectuarea tuturor lucrărilor de construcție (excavări, săpături, tasări, ș.a) în mod controlat, în scopul protejării, pe cât posibil a stratului de sol;
* Controlul periodic al utilajelor și a vehiculelor utilizate, în vederea înlăturării producerii unor scurgeri accidentale;
* Asigurarea unor condiții pentru depozitarea în siguranță a materialelor de construcție, a deșeurilor rezultate din lucrări, cât și a deșeurilor menajere;
* Utilizarea materialului excavat drept material de umplutură. Acesta va fi depozitat corespunzător;
* Adoptarea unor măsuri pentru evitarea eroziunii hidraulice pe amplasament.

***Măsuri pentru protecţia împotriva zgomotului si vibratiilor***

* Utilizarea unor utilaje de transport/construcții cu motoare ecranate acustic;
* Desfășurarea activităților pe timp de zi;
* Manipularea materialelor de construcție și descărcarea acestora cu atenție sporită;
* Limitarea vitezei utilajelor de transport pentru diminuarea nivelului de zgomot și vibrații pe amplasament și în vecinătate.

***Masuri privind gospodărirea deşeurilor***

* Deșeurile vor fi colectate selectiv, pe categorii, în recipienți adecvați, în spaţii special amenajate; recipienții vor fi etichetați cu codul corespunzător deșeului stocat;
* În cadrul organizărilor de șantier se vor amenaja spații corespunzătoare, impermeabilizate, pentru stocarea temporară pe categorii a deșeurilor;
* Deșeurile menajere se vor depozita în containere tip europubelă care vor fi predate catre unități autorizate;
* Se interzice amestecul diferitelor categorii de deșeuri periculoase, precum și al deșeurilor periculoase cu deșeuri nepericuloase;
* Evidența și gestionarea deșeurilor se va face cu respectarea prevederilor H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile inclusiv deșeurile periculoase;
* Toate categoriile de deșeuri generate vor fi valorificate/eliminate prin operatori autorizati;
* Transportul deșeurilor se va realiza cu respectarea H.G. nr. 1061/2008 privind transportul deșeurilor periculoase și nepericuloase pe teritoriul României;
* Se va respecta O.U.G. nr. 92/2021 privind regimul deşeurilor, aprobată prin Legea nr. 17/2023;
* Se vor respecta condițiile de refacere a cadrului natural în zonele de depozitare a materialelor de construcție;
* Întretinerea instalațiilor, utilajelor și autovehiculelor folosite în activitatea de construcție și întreținere a drumurilor se efectuează numai în locuri amenjate, de către personal specializat, la fel și alimentarea cu carburanți si lubrifianți a acestora;
* Deșeurile refolosibile (materialele rezultate din construire, deșeurile de mixturi asfaltice) se vor recicla prin integrarea lor, în măsura posibilităților, în lucrările de drumuri, în conformitate cu încercările de laborator;

***Masuri pentru reducerea riscului pentru sănătate***

* Menținerea organizării de șantier în limitele stabilite pentru a reduce disconfortul indus locuitorilor;
* Utilizarea unor utilaje de transport și execuție moderne, a căror motoare să fie ecranate acustic în vederea reducerii zgomotului și vibrațiilor;
* Menținerea unei viteze reduse de deplasare a utilajelor de transport pe amplasament și în proximitatea sa pentru a evita ridicarea de la sol a pulberilor și pentru a nu genera un nivel de zgomot și vibrații ridicat;
* Spălarea periodică a utilajelor folosite, cât și umectarea suprafețelor de teren acoperite cu praf, în vederea limitării emisiilor de pulberi în aer;
* Realizarea lucrărilor, cu cât mai mult posibil, păstrându-se circulația rutieră și pietonală deschisă , pentru a nu aglomera zona și pentru a reduce discomfortul indus locuitorilor;
* Desfășurarea activităților pe timp de zi;
* Gestiunea eficientă a deșeurilor rezultate din construcții/menajere și interzicerea depozitării de pământ excavat sau materiale de construcții în afara organizării de șantier;
* Prevenirea unor accidente ce pot pune în pericol siguranța riveranilor prin activități de monitorizare a utilajelor și instalațiilor folosite;
* Aducerea amplasamentului la starea lui inițială după finalizarea organizării de șantier.

***Masuri pentru conservarea patrimoniului cultural şi istoric***

* Nu este cazul. Nu există riscul ca această investiție să aibă impact asupra patrimoniului cultural.

***Masuri pentru resurse naturale***

* Nu este cazul.

***Masuri pentru biodiversitate***

* Defrișarea strict a arborilor care se află pe zona de construcții a proiectului și replantarea acestora în alt loc, dacă starea lor permite acest lucru, în condițiile dtabilite de Direcția de Mediu din cadrul Primăriei Municipiuluiu București.
* Umectarea suprafețelor de teren acoperite cu praf, în vederea limitării emisiilor de pulberi în aer ce pot ajunge pe frunzele arborilor din proximitate și să afecteze capacitatea acestora de fotosinteză;
* Plantarea compensatorie de arbori, în proximitatea suprafeței consturite

1. **Măsuri în timpul exploatării și efectul implemenentării acestora:**

***Măsuri pentru factorul de mediu “apa”***

* Verificarea periodică a instalațiilor din parcarea subterană, ce pot contamina freaticul sau să cauzeze depășiri ale limitelor impuse cu privire la apele evacuate (separatorul de hidrocarburi, denisipatorul);
* Verificarea periodică a rigolelor și a conductelor de colectare a apelor pluviale;
* Dotarea Podului Calicilor cu pubele pentru depozitarea deșeurilor stradale și menținerea unei stări de curățenie pe pod, în vederea evitării contaminării cursului de apă Dâmbovița cu deșeuri;
* Vidanjarea toaletelor ecologice de către firme specializate și autorizate în scopul evitării unor deversări sau infiltrări a reziduurilor menajere pe/in substrat;
* Monitorizarea permanentă a debitelor transportate prin rețelele de alimentare cu apă și de eliminare a apelor uzate. În cazul în care prin sistemul de monitorizare a nivelului apei subterane se observă variații mari ale nivelului hidrostatic în zona studiată se va anunța proiectantul hidrogeologic și proiectantul sistemului de control și menținere a nivelului apei pentru a se dispune măsurile ce se impun;
* Verificarea indicilor de calitate a apelor la evacuarea acestora în rețeaua de evacuare, în vederea respectării legislației naționale în vigoare .

***Măsuri pentru factorul de mediu “aer”***

* Dotarea parcării subterane cu instalații pentru reținerea poluanților;
* În cazul unor intervenții, materiile utilizate și deșeurile generate sub formă de pulberi vor fi gestionate adecvat pentru a preîntâmpina contaminarea aerului.
* Se vor respecta standardele de calitate a aerului, Legea nr. 104/2011 privind calitatea aerului inconjurator si STAS 12574/1987 (”Aer din zonele protejate. Conditii de calitate”);

***Măsuri pentru factorul de mediu “sol / subsol”***

* Verificarea periodică a instalațiilor aferente parcării subterane (separator de hidrocarburi, conducte de canalizare), în vederea prevenirii unor accidente (scurgeri rezultate a unor defecțiuni tehnice sau fisuri ale conductelor);
* Gestionarea adecvată a deșeurilor municipale rezultate pe amplasament;
* Verificarea periodică a rigolelor și a conductelor de colectare a apelor pluviale;
* Vidanjarea toaletelor ecologice de către firme specializate și autorizate în scopul evitării unor deversări sau infiltrări a reziduurilor menajere pe/în substrat.

***Măsuri pentru protecţia împotriva zgomotului si vibratiilor***

* Limitarea vitezei autovehiculelor pe amplasament pentru diminuarea nivelului de zgomot și de vibrații.
  + Se va respecta nivelul de zgomot maxim admis conform SR 1009/2017 – Acustica – Limite admisibile ale nivelului de zgomot din mediul ambient; se vor monta panouri fonoasorbante pe zone susceptibile generatoare de zgomot;
  + Întreținerea perdelelor de vegetatie cu rol de reducere a zgomotului si vibratiilor;
  + pentru echipamentele aflate in exteriorul cladirilor (de ex. ventilatii) se vor utiliza atenuatoare de zgomot;
  + Masurile de reglementare a circulației rutiere in zonă;

***Masuri privind gospodărirea deşeurilor***

* Deșeurile vor fi colectate selectiv, pe categorii, în recipienți adecvați, în spaţii special amenajate; recipienții vor fi etichetați cu codul corespunzător deșeului stocat;
* Deșeurile menajere se vor depozita în containere tip europubelă care vor fi predate catre unități autorizate;
* Se interzice amestecul diferitelor categorii de deșeuri periculoase, precum și al deșeurilor periculoase cu deșeuri nepericuloase;
* Evidența și gestionarea deșeurilor se va face cu respectarea prevederilor H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile inclusiv deșeurile periculoase;
* Toate categoriile de deșeuri generate vor fi valorificate/eliminate prin operatori autorizati;
* Transportul deșeurilor se va realiza cu respectarea H.G. nr. 1061/2008 privind transportul deșeurilor periculoase și nepericuloase pe teritoriul României;
* Se va respecta O.U.G. nr. 92/2021 privind regimul deşeurilor, aprobată prin Legea nr. 17/2023;

***Măsuri pentru pentru reducerea riscului pentru sănătate***

* Vor fi utilizate echipamente moderne care sa genereze un nivel de zgomot cat mai mic;
* Calitatea aerului ambiental in amplasamentul terenului si la limita zonelor rezidentiale va fi verificat periodic;
* Revizii periodice ale utilajelor si echipamentelor pentru incadrarea in limitele admise pentru nivelul de zgomot si vibratii;
* Se vor respecta prevederile O.M. nr. 119/2014 privind aprobarea normelor de igienă și sănătate publică privind mediul de viață al populației, cu modificările și completările ulterioare.

1. **Măsuri pentru închidere/demolare/dezafectare şi reabilitarea terenului în vederea utilizării ulterioare, precum şi efectul implementării acestora:**

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea acordului de mediu şi anterior emiterii aprobării de dezvoltare, conform art.34, alin.1 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.

1. **Măsuri de reducere a impactului proiectului asupra climei și/sau, după caz, măsurile adaptate privind vulnerabilitatea proiectului la schimbările climatice**

* Sisteme de economisire a apei la sursă, în scop igienico-sanitar, cât și pentru irigații, precum tratarea apelor uzate prin separatoare de hidrocarburi, sisteme de economisire a apei la toalete, etc;
* Economia de energie și minimizarea impactului asupra mediului vor fi în special urmărite în timpul execuției lucrărilor de construcție, prin: utilizarea materialelor locale pentru a minimiza energia încorporată, managementul corespunzător al deșeurilor din timpul execuției, prevenirea poluării, etc.
* Echipamentele de climatizare/ventilare vor fi achiziționate doar cu randament energetic sporit.

1. **De asemenea, pentru proiectele pentru care studiul de evaluare adecvată a evidenţiat un impact semnificativ asupra integrităţii ariilor naturale protejate de interes comunitar se precizează măsuri corespunzătoare cel puţin uneia dintre următoarele situaţii (în funcţie de stadiul în care s-a finalizat evaluarea adecvată)**

**Nu este cazul.**

Proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

1. **Măsurile prevăzute în avizul de gospodărire a apelor emis**

Nu este cazul.

# **IV. CONDIȚII CARE TREBUIE RESPECTATE, INCLUSIV CELE PREVĂZUTE ÎN AVIZUL DE GOSPODĂRIRE A APELOR NR. 94-N/B/10.05.2023 EMIS DE ADMINISTRAȚIA NAȚIONALĂ APELE ROMÂNE – ADMINISTRAȚIA BAZINALĂ DE APĂ ARGEȘ-VEDEA – SISTEMUL DE GOSPODĂRIRE A APELOR ILFOV-BUCUREȘTI:**

**1. În timpul realizării proiectului:**

**a) Condiţii de ordin tehnic cerute prin prevederile actelor normative specifice (româneşti sau comunitare), după caz:**

* nu se vor efectua alte lucrări, neprevăzute în documentația ce stă la baza prezentului acord de mediu;
* investiţia se va realiza cu respectarea proiectului elaborat potrivit legii și a legislaţiei de mediu in vigoare;
* toate operațiile se vor realiza numai cu personal calificat și autorizat pentru executarea acestora.
* titularul trebuie să desemneze o persoană responsabilă cu protecţia mediului pe perioada realizării proiectului, care să urmărească respectarea măsurilor, condiţiilor din actele de reglementare, planul de monitorizare, să anunţe autorităţile responsabile în situaţia apariţiei unor evenimente neprevăzute;
* la executarea lucrărilor se vor respecta normele legale în vigoare: sanitare, de prevenire si stingere a incendiilor, de protecţia muncii si de gospodărire a apelor;
* pe parcursul executării lucrărilor eventualele toaletări / transplantări / tăieri de arbori / arbuști se vor face numai cu acordul și în condițiile stabilite de DIRECŢIA DE MEDIU din cadrul PRIMĂRIEI MUNICIPIULUI BUCUREŞTI;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* executarea lucrărilor se face cu respectarea documentaţiei tehnice depuse, Raportului privind impactul asupra mediului, precum şi a normativelor şi prescripţiilor tehnice specifice realizării proiectului;

Se va limita impactul asupra factorilor de mediu *pe perioada de construire*, prin respectarea măsurilor pentru:

**✓ Protecţia calităţii apelor :**

- apele pluvile din incinta vor fi colectate si descarcate in reteaua de canalizare. Se va monitoriza periodic calitatea apelor uzate evacuate si se va urmari incadrarea in limitele prevazute in normativele in vigoare.

- Se interzice descărcarea de deşeuri de orice tip sau alte substanţe în canalizare.

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

- Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

- Se vor respecta condiţiile de calitate a aerului în zonele protejate prevăzute în STAS 12574/87.

- Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Se vor respecta prevederile Legii 104/2011 privind calitatea aerului inconjurator.

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

**✓ Protecţia împotriva zgomotului şi vibraţiilor**

-Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

- Se vor lua toate măsurile de protecţie antifonică în zona de lucru a şantierului.

- se va urmari mentinerea nivelului de zgomot in limitele prevăzute în SR 10009/2017 – Acustică. Limite admisibile ale nivelului de zgomot din mediul ambiant.

**✓ Protecţia aşezărilor umane**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Programul de lucru se va adopta astfel încât sa afecteze cât mai puţin populaţia rezidentă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii.

**✓ Gospodărirea deşeurilor**

- Deşeurile se vor depozita numai în spaţii special amenajate; se interzice depozitarea deşeurilor de orice fel în mod neorganizat pe sol.

- Deşeurile menajere rezultate pe perioada de realizare a lucrarilor, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Se vor realiza spatii special amenajate pentru colectarea selectiva a tuturor categoriilor de deşeuri produse (deşeuri inerte, deşeuri de ambalaje, deşeuri metalice etc.), in conformitate cu prevederile OUG nr. 92/2021 privind regimul deşeurilor;

- Deseurile nevalorificabile vor fi predate catre unitati specializate autorizate.

**b) condiţii de ordin tehnic care reies din raportul privind impactul asupra mediului**

* Se vor lua masuri pentru protectia atmosferei (calitatea aerului inconjurator) prin limitarea emisiilor de pulberi provenite din operatiile tehnologice, in vederea incadrarii in VLE din legislatia in vigoare;
* Lucrările se vor desfăşura cu respectarea condiţiilor tehnice si a regimului juridic prevăzute prin actele de reglementare prealabile, emise de alte autoritati;
* Nu se vor evacua niciun fel de deşeuri în alte locuri, decât în spaţiile special amenajate;
* Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;
* Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;
* Alimentarea cu combustibili lichizi a utilajelor nu se face în zona fronturilor de lucru.
* Se va realiza întreținerea periodică a carosabilului și a căilor pietonale în vederea diminuării emisiilor de pulberi în suspensie generate de deplasarea mijloacelor de transport și a utilajelor
* Se vor lua măsuri de reducere a nivelului încărcării atmosferice cu pulberi la depozitarea pamantului rezultat din săpături;
* In cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile, se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;
* Nu se vor efectua lucrări de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);
* Nu se va parasi incinta organizării de şantier cu mijloacele de transport cu rotile/ caroseria autovehiculelor incarcate de noroi, in vederea evitarii antrenarii acestuia pe drumurile publice;
* Transportul deseurilor generate pe drumurile publice se va realiza cu respectarea H.G. nr. 1061/2008, prin intocmirea documentelor adecvate pentru fiecare transport. Astfel, pentru transportul deseurilor nepericuloase, se vor intocmi documentele de incarcare/ descarcare (anexa II din H.G. nr. 1061/2008).
* Managementul deşeurilor generate de lucrări va fi in conformitate cu legislaţia specifica si va fi in responsabilitatea titularului de proiect, cat si a operatorului care realizează lucrările;
* Se vor realiza spatii special amenajate pentru colectarea selectiva a tuturor categoriilor de deşeuri produse (deşeuri inerte, deşeuri de ambalaje, deşeuri metalice etc.), in conformitate cu prevederile O.U.G. nr. 92/2021 privind regimul deşeurilor, aprobată prin Legea nr. 17/2023;
* Se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor utiliza numai cele care corespund cerinţelor tehnice;
* Lucrările de construcţie se vor executa cu respectarea condiţiilor impuse certificatele de urbanism si prin avizele impuse prin acestea.
* Titularul este obligat ca în caietul de sarcini la licitaţie să prevadă planul de management de mediu care va cuprinde detalierea modului de realizare şi respectare a condiţiilor impuse prin prezentul act de reglementare şi a măsurilor propuse în raportul de evaluare a impactului, intervalele de raportare, cu responsabili şi termene.

**c) condiţiile necesare a fi îndeplinite în timpul organizării de şantier**

* In scopul realizarii lucrarilor de construire se va amenaja organizarea de santier in cadrul terenului detinut de beneficiar, cu respectarea prevederilor OUG nr. 195/2005 aprobata cu modificari prin Legea nr. 265/2006 privind protectia mediului, cu completarile si modificarile ulterioare. Zona organizarii de santier va fi imprejmuita temporar cu panouri si va fi dotata cu echipamente PSI necesare intervenţiei operative în caz de incendiu.
* In cadrul organizarii de santier se vor amplasa containere pentru birouri si vestiare, toalete ecologice si cabine de paza. Se va amenaja o zona pentru depozitarea temporara a deseurilor menajere. In incinta organizarii de santier vor fi amenajate locuri pentru parcarea utilajelor specifice si a autovehiculelor, atunci cand acestea nu vor fi utilizate. Se vor asigura masuri de interventie in cazul poluarilor accidentale. Utilajele nu vor fi alimentate cu combustibil pe amplasament.
* Va fi amenajata o rampă de spălare a autospecialelor cu apa, iar apa uzata va fi vidanjată periodic de unități autorizate.
* La terminarea lucrarilor se vor evacua de pe santier toate utilajele de constructii, surplusul de materiale, ambalaje, deseurile si lucrarile provizorii.

**c) condiţiile prevăzute în avizul de gospodărire a apelor**

* Să respecte prevederile Protocolului încheiat în data de 24.04.2023 cu Administrația Națională Apele Române prin Administrația Bazinală de Apă Argeș Vedea.
* Să anunțe cu 10 zile înainte începerea execuției investiției și să înainteze trimestrial la SGA Ilfov București, stadiul fizic al realizării acesteia.
* Beneficiarul și constructorul vor transmite graficul de eşalonare a execuţiei lucrărilor, atât a celor provizorii cât și a celor definitive şi vor desemna o persoană de contact care va menţine legătura cu dispeceratul S.G.A. Ilfov-Bucureşti (tel: 021.318.44.49), pe toată durata lucrărilor din zonă, interzicându-se începerea oricăror tipuri de lucrări definitive sau provizorii în cuva betonată sau pe malurile râului Dâmbovița, fără acceptul organelor teritoriale de gospodărire a apelor.
* Înainte de inceperea execuției beneficiarul va încheia cu reprezentanții SGA Ilfov-București un proces verbal de predare primire a amplasamentului ce va fi afectat de lucrările avizate, în care se va menționa fluxul informațional în caz de inundații și/sau poluări accidentale.
* În conformitate cu prevederile Legii Apelor nr.107/1996, cu modificările şi completările ulterioare:
* art. 40, alin (2) «*lăţimea zonelor de protecţie este stabilită conform anexei nr. 2 …*», anexa 2 alin. a), *«lățimea zonei de protecție în lungul cursurilor de apă … cu lățimea cursului de apă între 10-50m … pentru curs de apă regularizat (râul Dâmbovița) … este de 3m»,*
* art. 49, alin 1 «*se interzice amplasarea în zona inundabilă a albiei majore şi în zonele de protecţie precizate la art. 40 de noi obiective economice sau sociale, inclusiv de noi locuinţe sau anexe ale acestora*».
* art.87, alin. (1) «*executarea sau punerea în funcţiune de lucrări construite pe ape sau care au legătură cu apele, precum şi modificarea sau extinderea acestora, fără aviz/autorizaţie sau fără respectarea avizului ori a autorizaţiei de gospodărire a apelor*» și alin (18) «*depozitarea în albii sau pe malurile cursurilor de apă, ale canalelor, lacurilor, bălţilor ..., pe baraje şi diguri sau în zonele de protecţie a acestora a materialelor de orice fel*», constituie contravenții în domeniul apelor, dacă nu sunt săvârșite în astfel de condiții încât, potrivit legii penale, să fie considerate infracțiuni.
* art. 33, alin (6^1) «*proprietarii/administratorii lucrărilor inginereşti de artă (poduri) sunt obligaţi să asigure secţiunea optimă de scurgere a apelor, pe cheltuială proprie, în limita a două lungimi ale lucrării de artă (poduri) în albia majoră în amonte şi în limita unei lungimi a lucrării de artă (poduri) în albia minoră aval, pentru a respecta parametrii avizaţi*».
* În perioada execuţiei lucrărilor constructorul are obligaţia de a nu produce efecte negative asupra malurilor și cuvei betonate a râului Dâmbovița.
* În timpul lucrărilor, nu se va împiedica execuția unor lucrări hidrotehnice sau intervenții de urgență în zonă (ex: situații de viitură).
* Pe toată durata executării lucrărilor constructorul este obligat să asigure curgerea liberă a apei râului Dâmbovița.
* Protecţiile de pe ambele maluri ale râului, ce vor fi afectate în timpul execuţiei, se vor reface integral după finalizarea construcţiei, aducându-se la starea iniţială dinaintea începerii lucrărilor.
* La terminarea lucrărilor, constructorul este obligat să dezafecteze lucrările provizorii ale șantierului.
* În perioada execuţiei lucrărilor constructorul este obligat să ia măsuri de prevenire şi combatere a poluărilor accidentale ale râului Dâmbovița (se vor lua măsuri de protecţie a calităţii apelor, interzicându-se depozitarea şi aruncarea în râul Dâmbovița şi pe malurile acestuia a oricăror tipuri de materiale sau deşeuri provenite din tehnologia de lucru utilizată).
* Pe parcursul realizării lucrărilor și după terminarea acestora, constructorul și/sau beneficiarul au obligația să curețe malurile și albia, de materialele rămase în urma tehnologiei de execuție.
* Întreaga răspundere privind poluarea zonelor în timpul execuţiei lucrărilor sau în timpul exploatării acestora, precum şi suportarea eventualelor costuri de depoluare, revine constructorului și beneficiarului, după caz. În caz de poluare accidentală se va anunţa dispeceratul Sistemului de Gospodărire a Apelor Ilfov-Bucureşti (tel: 021.318.44.49).
* În cazul producerii unor daune de orice fel asupra riveranilor şi/sau asupra lucrărilor hidrotehnice existente, atât pe perioada de execuție a lucrărilor proiectate cât și ulterior pe perioada exploatării acestora, beneficiarul va suporta integral cheltuielile pentru înlăturarea acestora.
* Accesul pe radierul cuvei pentru diferite intervenții/lucrări se face numai cu anunțarea dispeceratului SGA Ilfov București (tel: 021.318.44.49).
* Să solicite la SGA Ilfov București, în cazul apariției de modificări ale soluțiilor proiectate, în etapa de elaborare a proiectului tehnic sau în timpul execuției lucrărilor, eliberarea avizului modificator de gospodărire a apelor, conform prevederilor Ordinului MAP nr.828/2019.
* După execuţia lucrărilor, beneficiarul va înainta la S.G.A. Ilfov-Bucureşti un exemplar din documentația ”as-built”, cu planșele, secțiunile caracteristice rezultate în urma măsurătorilor post execuție, aferente investiției.
* Să înainteze la SGA Ilfov București, la recepția investiției, documentația tehnică întocmită conform Ordinului M.A.P. nr.891/2019, în vederea obținerii Autorizației de gospodărire a apelor. Această documentație va cuprinde și copie după autorizația de construire, procesul verbal de recepție, datele tehnice privind execuția și definitivarea lucrărilor, Coordonatele STEREO 70 ale lucrărilor, niveluri MN 75, etc.

**2. În timpul exploatării:**

***Condiții pentru factorul de mediu “apa”***

- Apele colectate din zona parcărilor vor fi trecute prin instalaţii de preepurare locală (separatoare de hidrocarburi), înainte de evacuarea în reţeaua de canalizare orăşenească.

- Indicatorii de calitate a apelor uzate evacuate în reţeaua de canalizare orăşenească nu vor depăşi valorile prevăzute în Normativul privind condiţiile de evacuare a apelor uzate în reţelele de canalizare ale localităţilor şi direct în staţiile de epurare NTPA - 002/2002 - Anexa nr. 2 din HG nr. 188/2002 - Hotărâre pentru aprobarea unor norme privind condiţiile de descărcare în mediul acvatic a apelor uzate, modificată şi completată de HG nr. 352/2005.

- Se interzice descărcarea de deşeuri de orice tip sau alte substanţe în canalizarea orăşenească.

- Se vor lua măsuri în vederea evitării poluării apelor, inclusiv de prevenire şi combatere a poluărilor accidentale.

***Condiții pentru factorul de mediu “aer”***

- Se vor respecta condiţiile de calitate a aerului în zonele protejate prevăzute în STAS 12574/87, cu menţiunea că depăşesc concentraţia maximă admisibilă acele substanţe al căror miros persistent şi dezagreabil este sesizabil olfactiv.

- Se vor respecta prevederile Legii nr. 104/2011 privind calitatea aerului înconjurător.

***Condiții pentru factorul de mediu “sol / subsol”***

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

***Condiții pentru protecţia împotriva zgomotului si vibratiilor***

- Nivelul de zgomot exterior se va încadra în limitele prevăzute în SR 10009/2017.

- Se vor respecta prevederile Ord. 119/2014, pentru aprobarea normelor de igienă şi sănătate publică privind mediul de viaţă al populaţiei.

***Condiții pentru gospodărirea deşeurilor***

- Deşeurile se vor depozita numai în spaţii special amenajate; se interzice depozitarea deşeurilor de orice fel în mod neorganizat pe sol.

- Deşeurile menajere rezultate pe perioada de exploatare, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Se interzice abandonarea, aruncarea sau eliminarea necontrolată a deşeurilor;

- Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special: fără a genera riscuri pentru aer, apă, sol, faună sau floră, fără a crea disconfort din cauza zgomotului sau a mirosurilor, fără a afecta negativ peisajul sau zonele de interes special, conform O.U.G. nr. 92/2021 privind regimul deseurilor.

- Se va respecta Normele de salubrizare şi igienizare ale Municipiului Bucureşti, aprobate prin HCGMB nr. 120/2010.

- Se va tine evidenţa deşeurilor conform prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase și O.U.G. nr. 92/2021 privind regimul deşeurilor, aprobată prin Legea nr. 17/2023.

***Condiții pentru reducerea riscului pentru sănătate***

***-*** Titularul are obligația desfășurării activității în conformitate cu prevederile legale în vigoare și răspunde solidar, tehnic și juridic de orice eveniment cunoscut sau necunoscut (accidental) și care poate avea drept consecință poluarea factorilor de me diu sau apariția unor fenomene cu risc asupra sănătății populației.

- Sevor respecta prevederile Ord. 119/2014 pentru aprobarea normelor de igienă şi sănătate publică privind mediul de viaţă al populaţiei.

**3. În timpul închiderii, demolării, dezafectării, refacerii mediului şi postînchidere:**

**Beneficiarul proiectului va raporta la APM București modul de realizare a ecologizării solului și rezultatul analizelor de sol realizate dupa escavare.**

Pe toată durata execuţiei obiectivului se vor respecta prevederile legislaţiei de mediu în vigoare:

* O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator;
* HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea;
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* STAS 10009/2017 Acustica urbană. Limite admisibile ale nivelului de zgomot;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* O.U.G. nr. 92/2021 privind regimul deşeurilor, aprobată prin Legea nr. 17/2023;
* H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările ulterioare;
* H.G. nr. 1061/2008 privind transportul deşeurilor periculoase şi nepericuloase pe teritoriul României**;**
* Legii nr. 74/2019 privind gestionarea siturilor potenţial contaminate;
* O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, modificată şi completată prin O.U.G. nr. 15/2009.

**V. INFORMAȚII CU PRIVIRE LA PROCESUL DE CONSULTARE A AUTORITĂȚILOR RESPONSABILE ÎN DOMENIUL PROTECȚIEI MEDIULUI (PARTICIPANTE ÎN COMISIILE DE ANALIZĂ TEHNICĂ)**

APM Bucuresti a efectuat următoarele activități:

*a) etapa de încadrare*

- solicitare punct de vedere membrii CAT cu privire la memoriul de prezentare depus de către titular in data de 05.06.2020;

- consultare autorități în cadrul ședinței CAT din data de 08.09.2020;

- s-a postat pe site-ul APM Bucuresti, anunțul public privind decizia etapei de încadrare, precum şi proiectul decizia etapei de încadrare, în data de 15.11.2021;

*b) etapa de definire a domeniului evaluării și de realizare a raportului privind impactul asupra mediului*

- s-au transmis membrilor CAT spre consultare, propunerile depuse de titular privind aspectele relevante pentru protecția mediului care trebuie dezvoltate în raportul privind impactul asupra mediului, pentru exprimarea unui punct de vedere în data de 18.03.2022.

- s-a afisat pe site-ul propriu al APM Bucuresti, îndrumarul corespunzator etapei de definire a domeniului, în data de 12.04.2022.

*c) etapa de analiză a calității Raportului privind impactul asupra mediului;*

- s-au transmis membrilor CAT spre consultare Raportul privind impactul asupra mediului, în data de 18.08.2022;

- s-a afisat pe site-ul APM Bucuresti Raportul privind impactul asupra mediului în data de 18.08.2022;

- s-a afisat pe site-ul APM Bucuresti, anunțul public privind dezbaterea publică, în data de 23.08.2022;

- s-a organizat dezbaterea publică a RIM în data de 21.09.2022;

- consultarea membrilor CAT cu privire la analiza calității RIM in ședința din 25.05.2023, 14.07.2022 si 28.07.2022 si luarea deciziei privind emiterea acordului de mediu de către APM Bucuresti;

- s-a afisat pe site-ul APM Bucuresti anuntul public privind luarea deciziei de emitere a acordului de mediu, precum si proiectul acordului de mediu, în data de 31.05.2023.

# **VI. Informații cu privire la procesul de participare a publicului în procedura derulată:**

**● când și cum a fost informat publicul, pe etape ale procedurii derulate:**

Autoritatea competentă pentru protecţia mediului (APM Bucureşti) a asigurat informarea publicului interesat, accesul liber la informaţie şi participarea publicului la luarea deciziei în procedura de emitere a acordului de mediu.

Documentaţia de susţinere a solicitării a fost accesibilă spre consultare pe toată durata derulării procedurii la sediul Agenţiei pentru Protecţia Mediului Bucureşti.

*a) depunerea solicitării de emitere a acordului de mediu:*

- publicare anunţ în ziarul Jurnalul Național în data de 23.06.2020;

- afişare anunţ public pe site-ul APM Bucuresti, în data de 10.06.2020;

*b) etapa de încadrare:*

- publicare anunţ în ziarul România Liberă, în data de 03.11.2021;

- afişare anunţ public si proiect al deciziei etapei de încadrare pe site-ul APM Bucuresti, în data de 15.11.2021;

*c) definirea domeniului evaluării*

- s-a afisat pe site-ul propriu al APM Bucuresti, îndrumarul corespunzator etapei de definire a domeniului, în data de 12.04.2022;

- s-a afisat pe site-ul APM Bucuresti Raportul privind impactul asupra mediului în data de 18.08.2022;

1. *dezbaterea publică:*

- publicare anunţ în ziarul România Liberă în data de 22.08.2022;

- afişare anunţ public pe site-ul APM Bucuresti, în data de 23.08.2022;

Dezbatere publica organizată:

- Sediul APM Bucuresti, în data de 21.09.2022, începând cu orele 15.00.

1. *decizia de emitere a acordului:*

- publicare anunţ în România Liberă, în data de 30.05.2023;

- afişare anunţ public si proiect al acordului de mediu pe site-ul APM Bucuresti, în data de 31.05.2023;

**● când și cum a participat publicul interesat la procesul decizional privind proiectul:**

Nu au existat propuneri, comentarii sesizări din partea publicului. La dezbaterea publică nu s-a prezentat nici un reprezentant al publicului.

**● cum au fost luate în considerare propunerile/observațiile justificate ale publicului interesat:**

Nu a fost public interesat.

**● dacă s-au solicitat completări/revizuiri ale raportului privind impactul asupra mediului și dacă acestea au fost puse la dispoziția publicului interesat:**

Nu este cazul.

# **VII. Concluziile consultărilor transfrontaliere, după caz:**

Nu este cazul**.**

# **VIII. Planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor**

Nu este cazul.

**Documentatia care a stat la baza emiterii acordului de mediu:**

- Cerere si Notificare;

- Memoriu de prezetare intocmit de RE-ACT NOW STUDO S.R.L.;

- Raport privind Studiu de impact asupra mediului elaborat de KVB CONSULTING & ENGINEERING S.R.L.;

- Planuri de situatie, incadrare in zonă, plan Podul Calicilor, planuri subsoluri parcare intocmite de RE-ACT NOW STUDO S.R.L.

- Dovada achitarii tarifelor legale;

- Dovada informarii publicului privind procedura de emitere a acordului de mediu;

**și următoarele acte de reglementare emise de alte autorități:**

- Certificat de urbanism 777/113765 din 16.09.2022 emis de PRIMĂRIA MUNICIPIULUI BUCUREȘTI;

- Certificat de urbanism 809/3925 din 05.06.2019 emis de PRIMĂRIA MUNICIPIULUI BUCUREȘTI;

- Hotărâre privind declararea utilității publice de interes local pentru obiectivul de investiții Spaţiul public urban Podul Calicilor – Ansamblu urban Domniţa Bălaşa, parcaj subteran, amenajare urbană Palatul de Justiţie din cadrul Planului Integrat de Dezvoltare Urbană Zona Centrală nr. 14 din 31.01.2019 emisă de CONSILIUL GENERAL AL MUNICIPIULUI BUCUREȘTI;

- Notificare Asistență de Specialitate de Sănătate Publică nr. 1411/13432/02.10.2018 emisa de DIRECȚIA DE SĂNĂTATE PUBLICĂ A MUNICIPIULUI BUCUREȘTI;

- Aviz de gospodărire a apelor nr. 94-N/B/10.05.2023 emis de ADMINISTRAȚIA NAȚIONALĂ APELE ROMÂNE – ADMINISTRAȚIA BAZINALĂ DE APĂ ARGEȘ-VEDEA – SISTEMUL DE GOSPODĂRIRE A APELOR ILFOV-BUCUREȘTI;

- Aviz nr. 966/Z/08.12.2017 emis de MINISTERUL CULTURII ȘI IDENTITĂȚII NAȚIONALE – DIRECȚIA PENTRU CULTURĂ A MUNICIPIULUI BUCUREȘTI;

- Aviz de securitate la incendiu nr. 2967/17/SU-BIF-A-SI din 04.03.2022 emis de INSPECTORATUL PENTRU SITUAȚII DE URGENȚĂ DEALUL SPIRII BUCUREȘTI-ILFOV;

- Aviz de amplasament nr. 92208739 din 23.05.2022 emis de APA NOVA BUCUREȘTI S.A.;

- Aviz nr. 8748/317572812 din 06.05.2022 RG emis de DISTRIGAZ SUD REȚELE S.R.L.;

- Aviz de traseu nr. 23826 din 25.09.2020 emis de MUNICIPIUL BUCUREȘTI – ADMINISTRAȚIA STRĂZILOR;

- Aviz nr. DT-6238 din 03.09.2020 emis de MINISTERUL APĂRĂRII NAȚIONALE – STATUL MAJOR AL APĂRĂRII;

- Aviz nr. 168 din 16..03.2020 emis de SECTORUL 3 AL MUNICIPIULUI BUCUREȘTI;

- Aviz nr. 220317 din 30.10.2017 emis de SERVICIUL DE TELECOMUNICAȚII SPECIALE;

- Aviz nr. 2892 din 02.05.2017 emis de LUXTEN LIGHTING COMPANY S.A.;

- Aviz de traseu seria 7755CS din 25.04.2017 emis de NETCITY TELECOM S.R.L.;

- Adresa nr. 335819 din 02.05.2017 emisă de INSPECTORATUL PENTRU SITUAȚII DE URGENȚĂ DEALUL SPIRII BUCUREȘTI-ILFOV;

- Aviz nr. 167794 din 26.08.2020 emis de SOCIETATEA DE TRANSPORT BUCUREȘTI STB S.A.;

- Acord de principiu nr. 8312/11276/17695/17696/20380 din 10.11.2017 emis de PRIMĂRIA MUNICIPIULUI BUCUREȘTI – DIRECȚIA TRANSPORTURI, DRUMURI ȘI SISTEMATIZAREA CIRCULAȚIEI – COMISIA TEHNICĂ DE CIRCULAȚIE;

Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor acordului de mediu, care va face parte **integrantă din procesul-verbal de receptie la terminarea lucrarilor**, conform art. 43, alin.3 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.

**Prezentul acord de mediu este însoţit de planul de situaţie propus, vizat spre neschimbare.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

**Prezentul acord de mediu este valabil pe toată perioada de realizare a proiectului, iar în situația în care intervin elemente noi, necunoscute la data emiterii prezentului acord de mediu, sau se modifică condițiile care au stat la baza emiterii acestuia, titularul proiectului are obligația de a notifica autoritatea competentă emitentă.**

**Nerespectarea prevederilor prezentului acord atrage suspendarea sau anularea acestuia, după caz.**

**Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.**

**Prezentul acord poate fi contestat în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii contenciosului administrativ nr. 554/2004, cu modificările și completările ulterioare.**

**Prezentul Acord de Mediu conține 29( douazeci si nouă) pagini și a fost redactat în 3 exemplare originale.**

**DIRECTOR EXECUTIV,**

Dr. Ing. Simona Mihaela ALDEA

**Șef serviciu AVIZE, ACORDURI,**

**AUTORIZATII,**

Ing. Elena GARBAN

**Întocmit,**

Ing. Andrei ROȘU